Amir Yussof

Amir Yussof (lahir 1967) merupakan seorang penyanyi, penulis lagu dan penyampai suara latar Malaysia. Dilahirkan di New Delhi, India dan dibesarkan di Kuala Lumpur, Amir memulakan kerjaya muzik solo dengan bergiat aktif menyanyi di beberapa kelab malam selepas berhenti belajar di universiti. Bakatnya dicungkil oleh Roslan Aziz menerusi pertandingan Top of the Pubs di mana Roslan ialah juri ketika itu, Amir dinobatkan sebagai pemenang tempat kedua.

Menerusi label Roslan Aziz Productions (RAP), Amir muncul bersama album kompilasi Ikhlas (1991) yang turut menampilkan Afdlin Shauki, Zainalabidin dan Sheila Majid. Dalam album itu, beliau menyumbangkan lagu bertajuk "Island". Album solo pertamanya, Some of This is Real dikeluarkan pada 1995, melayakkan Amir memenangi Album Inggeris Tempatan Terbaik di Anugerah Industri Muzik ke-3 pada 1996. Beliau kemudiannya merakamkan dua lagi album yang turut menerima pencalonan AIM—Altered Native (1998) dan Aquarius (2002). Selain itu, beliau pernah menyumbangkan suaranya untuk watak Tarzan untuk filem animasi Disney 1999, Tarzan versi bahasa Melayu.

Kehidupan peribadi
Amir berketurunan Melayu dan Switzerland. Beliau merupakan bekas pelajar jurusan ekonomi di Universiti Monash, Melbourne, Australia. Beliau berkahwin dengan isterinya, Hilda. Pada Disember 2016, beliau berhijrah ke New Zealand dan menetap di sana. Beliau sebelum ini juga pernah menetap di Sabah selama 9 tahun.

Diskografi

Album studio
 Tajuk Butiran album Some of This is Real Dikeluarkan: 3 Disember 1995
 Label: SCAT Records
 Format: CD, kaset, muat turun digital Altered Native Dikeluarkan: 16 Ogos 1998
 Label: Ragtime
 Format: CD, kaset, muat turun digital Aquarius Dikeluarkan: 11 September 2002
 Label: Ragtime
 Format: CD, kaset, muat turun digital

Album kompilasi
 Tajuk Butiran album Ikhlas Dikeluarkan: 22 November 1991
 Label: Roslan Aziz Productions
 Format: CD, kaset, muat turun digital

Single
 Tajuk Tahun "Island" 1991 "Nature's Gift" 1995 "Third People" 1996 "Moon Man" 1998 "Wasted Time" 2002 "Somebody's Sunshine" 2016 "Calling On You" 2020 "Aquarius Moon" 2021 "One More Time" "Feel It Comin'"

Filemografi
 Tahun Tajuk Peranan Catatan 1999 Tarzan Tarzan Alih suara versi BM

Konsert
 Konsert Ikhlas 1992 (1992)

Anugerah dan pencalonan
 Tahun Anugerah Kategori Penerima/Karya tercalon Keputusan 1996  Anugerah Industri Muzik ke-3Album Inggeris Tempatan Terbaik Some of This is Real 1998Anugerah Industri Muzik ke-6 Altered Native  Kulit Album Terbaik  Rakaman Album Terbaik  2003 Anugerah Industri Muzik ke-10 Album Inggeris Tempatan Terbaik Aquarius 

Rujukan

Pautan luar

 Amir Yussof di Discogs
 Amir Yussof di AllMusic

Kategori:Kelahiran 1967
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Switzerland
Kategori:Muslim Malaysia
Kategori:Orang dari Kuala Lumpur
Kategori:Penyanyi lelaki Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penyanyi bahasa Inggeris di Malaysia
Kategori:Pelakon suara Malaysia